apofyllitt
Store norske leksikon,Realfag,Geologi,Mineraler,Silikatmineraler
Apofyllitt, fellesnavn for de to mineralene hydroksyapofyllitt og fluorapofyllitt. De er begge hvite eller svakt fargete mineraler med perlemorglans. Fluorapofyllitt er det vanligste av disse, og kan opptre i vakre tetragonale krystaller på sprekker og hulrom i lavaer og andre bergarter, ofte sammen med zeolitter.
I Norge er mineralet kjent fra Oslofeltets kontaktsoner, Kongsberg, Arendal, Sulitjelma og andre steder. Hydroksyapofyllitt er sjeldent, men er kjent fra Mofjellet gruver, Mo i Rana. Egenskaper Egenskap Verdi     Kjemisk formel KCa4Si8O20(F,OH) · 8H2O   Hardhet 4½–5   Massetetthet 2,33–2,37 g/cm³    Krystallsystem tetragonalt Les mer i Store norske leksikon mineraler Eksterne lenker mindat.org: Apophyllite